## Помоћ

#### Садржај

1. Главни изборник

1. Датотека
2. Уређивање
3. Преглед
4. Језичци
5. Обележивачи
6. Помоћ

2. Главни преглед
3. Помоћни преглед
4. Поставке

1. Понашање поставки
2. Графичке поставке
3. Поставке сучеља
4. Поставке пречица
5. Поставке измењивача

#### Увод

qpdfview је читач докумената који користи језичке. Користи Поплер за ПДФ подршку, „libspectre“ за ПС подршку, „DjVuLibre“ за ДежаВи подршку, „CUPS“ за подршку штампања и Кутов скупа алата за сучеље.

На страници приручника погледајте информације о опцијама линије наредби и о датотекама подешавања.

### Главни изборник ↑

#### Датотека ↑

- Отвори... Отвара прозорче за избор датотеке коју ће се отворити у тренутном језичку. Ако нема језичака, датотека ће се отвотити у новом језичку.
- Отвори у новом језичку... Отвара прозорче за избор датотека које ће се отворити у новим језичцима.
- Недавно коришћено Садржи списак последње коришћених датотека (ако је омогућено у поствкама).
- Освежи Поново учитава датотеку приказану у текућем језичку.
- Сачувај Чува измене у прибелешкама и пољима обрасца у датотеци приказаној у текућем језичку.
- Сачувај као... Отвара прозорче за чување датотеке приказане у текућем језичку укључујући измене у прибелешкама и пољима обрасца.
- Сачувај умножак... Отвара прозорче за чување неизмењеног примерка датотеке приказане у текућем језичку.
- Штампај... Отвара прозорче за штампање датотеке приказане у тренутном језичку.
- Изађи Затвара све језичке и излази из програма.

#### Уређивање ↑

- Следећа/Претходна/Прва/Последња страница Иде на следећу/претходну/прву/последњу страницу документа.
- Иди на страницу... Отвара прозорче за унос странице за приказивање у текућем језичку.
- Иди назад/напред Иде назад/напред у историјату приказаних страница.
- Тражи... Отвара површ претраге испод главног приказа. Претрага аутоматски започиње две секунде након последње измене појма претраге или се ручно покреће притиском на тастер за унос. Ако се држи притиснут измењивач Шифт када се притисне тастер за унос, претрага започиње на свим језичцима, а не само на тренутном језичку. (Овај ефекат се поништава ако је у поставкама омогућена проширена површ за претрагу.)
- Нађи претходно/следеће Иде на претходно/следеће појављивање појма претраге у документу.
- Откажи претрагу Отказује тренутно покренуту претрагу и затвара површ претраге.
- Умножи у оставу Ако је изабрано, програм ће сачекати да оквир буде превучен да умножи текстове или слике.
- Додај прибелешку Ако је изабрано, програм ће сачекати да оквир буде превучен да дода прибелешке.
- Поставке... Отвара прозорче поставки. Дугме са ознаком „Основно“ вратиће све поставке на свим језичцима на њихове основне вредности. Дугме означено са „Основно на тренутном језичку“ вратиће само поставке на тренутном језичку на њихове основне вредности.

Тренутна страница се може изменити уношењем жељене странице у поље за текст на траци алата за уређивање, која се може фокусирати помоћу Ктрл+К и притиском на тастер за унос.

#### Преглед ↑

- Непрекидно Одређује да ли се сви редови прегледа странице виде одједном.
- Две странице Одређује да ли распоред страница користи две колоне.
- Две странице са насловном Одређује да ли распоред странице користи две колоне са прекидом након насловне странице.
- Више страница Одређује да ли распоред странице користи више колона. Број колона се може изменити у прозорчету поставки.
- Са десна на лево Одређује како се ређају странице у распоредима са више страница у реду.
- Увећај Повећава чиниоца сразмере за 10 процената. Највећи чинилац сразмере је 5000 процената.
- Умањи Умањује чиниоца сразмере за 10 процената. Најмањи чинилац сразмере је 10 процената.
- Изворна величина Враћа чиниоца сразмере на 100 процената.
- Уклопи по ширини странице Одређује чиниоца сразмере тако да све странице потпуно стану водоравно у главни преглед.
- Уклопи по величини странице Одређује чиниоца сразмере тако да све странице потпуно стану водоравно и усправно у главни преглед.
- Окрени лево Окреће страницу на лево/супротно смеру казаљке на сату за 90 степени.
- Окрени десно Окреће страницу на десно/у смеру казаљке на сату за 90 степени.
- Преокрени боје Одређује да ли се странице исцртавају изокренутим бојама.
- Претвори у сиве тонове Одређује да ли се странице претварају у сиве тонове након исцртавања.
- Уреди ивице Омогућава уклањање празних ивица странице након исцртавања.
- „Слагање“ Омогућава слагање исцртаних страница са бојом папира да би дотерао позадину скенираних докумената.
- „Траке алата“ Овај изборник садржи списак доступних трака алата за приступ често коришћеним радњама.
- Бочне површи Овај изборник садржи списак доступних бочних површи за приказивање додатних информација.
- Слова... Отвара прозорче са списком врста слова коришћених у документу.
- Преко целог екрана Окида режим преко целог екрана, тј. прозор се приказује увећан и без украса.
- Презентација... Улази у режим презентације коју можете напустити притиском тастера Ф12 или „escape“. Тастер почетна/крај се користи за приказ прве/последње странице. Тастери стрелице горе и доле, размак и тастер странице на доле иду на следећу страницу. тастери стрелице лево и горе, повратница и страница на горе иду на претходну страницу. Притисак на контрол и унос враћа назад на страницу пре последњег померања.

Чинилац сразмере се може изменити уношењем жељеног процента у поље за текст на траци алата за преглед, која се може фокусирати помоћу Ктрл+L и притиском на тастер за унос.

#### Језичци ↑

- Претходни/следећи језичак Чини претходни/следећи језичак тренутним језичком. Кружи до последњег/првог језичка ако је први/последњи језичак тренутни језичак.
- Затвори језичак Затвара тренутни језичак.
- Затвори све језичке Затвара све језичке.
- Затвори све језичке осим тренутног Затвара све језичке са изузетком тренутног језичка.
- Недавно затворени Садржи списак недавно затворених језичака (ако је омогућено у поствкама).

Овај изборник садржи списак свих језичака који може постати текући језичак кликом на одговарајућу ставку изборника. Језичци се могу такође затворити на средњи клик. Првих девет језичака се такође може активирати притиском на Алт и на тастере бројева од један до девет.

#### Обележивачи ↑

- Претходни обележивач Иде на најближи обележивач пре тренутне странице.
- Следећи обележивач Иде на најближи обележивач после тренутне странице.
- Додај обележивач Додаје обележивач за текућу датотеку и страницу.
- Уклони обележивач Уклања обележивач за текућу датотеку и страницу.
- Уклони све обележиваче Уклања све обележиваче.
- Отвори Отвара одговарајућу датотеку у тренутном језичку. Ако нема језичака, датотека ће се отвотити у новом језичку.
- Отвори у новом јзичку Отвара одговарајућу датотеку у новом језичку.
- Иди на страницу Иде на одговарајућу страницу ако је одговарајућа датотека већ отворена. У супротном одговарајућа датотека се отвара у новом језичку.

#### Помоћ ↑

- Садржаји Приказује овај документ.
- О програму Приказује издање програма.

### Главни преглед ↑

Тастер за брисање/размак иду на претходну/следећу страницу. Тастери почетна/крај иду на прву/последњу страницу. Тастери стрелице, странице на горе/доле премичу преглед. Притисак на Ктрл+Унеси иде на страницу пре последњег померања.

Коришћење точкића миша премиче горе и доле. Држање тастера Алт приликом коришћења точкића миша помера на лево или десно. Држање тастера Ктрл приликом коришћења точкића миша мења сразмеру документа. Држање тастера Шифт приликом коришћења точкића миша окреће документ. (Тастатурни измењивачи се могу изменити у прозорчету поставки.) Кликните и држите средње дугме миша да изаберете четвороугао за зумирање.

Везе су истакнуте црвеним оквирима (ако је укључено у поставкама). Леви клик на везу да покажете страницу или да отворите адресу у основном прегледнику (ако је укључено у поставкама). Средњи клик на везу да покажете страницу у новом језичку. Надношење над везом приказује њено одредиште у облачићу.

Поља образаца су истакнута плавим оквирима (ако је укључено у поставкама). Леви клик на поље обрасца да уредите садржај. Надношење над пољем обрасца приказује назив у облачићу.

Извор положаја у документу се може отворити у уређивачу извора користећи приручни изборник који изборно садржи ставку за први поклапајући „SyncTeX“ чвор.

Да умножите текст или слику, држите Шифт, кликните и држите лево дугме миша да оцртате оквир око области за умножавање. Када отпустите дугме миша, приказује се искочни изборник у коме можете изабрати да ли ћете умножити текст или слику у оставу.

Да додате прибелешке, држите Ктрл, кликните и држите лево дугме миша да оцртате оквир око области за прибелешку. Када отпустите дугме миша, приказује се искочни изборник у коме можете изабрати да ли ћете додати текст или истаћи прибелешке. Леви клик да уредите прибелешку. Десни клик да уклоните прибелешку. (Додавање и уклањање прибелешки захтева издање Поплер библиотеке 0.20.1 или новије.) Надношење над прибелешком приказује њен садржај у облачићу.

Да увећате до избора, држите Шифт и Ктрл, кликните и држите лево дугме миша да оцртате оквир око области за зумирање.

Видљивост трака лата и изборника се може укључивати коришћењем подесивих пречица тастатуре чије су основне вредности „Шифт+Алт+T“ и „Шифт+Алт+M“.

### Помоћни прегледи ↑

Преглед структуре приказује преглед садржаја документа. Леви клик на унос иде на одговарајућу страницу у главном прегледу. Приручни изборник се може користити за ширење/скупљање свих ставки испод изабране ставке.

Прегледом структуре се такође можете кретати користећи тастатуру и точкић миша. Држећи Шифт и користећи тастере горе/доле премичете преглед. Држећи Шифт и користећи тастере лево/десно скупљате/ширите један ниво ставке испод изабране ставке. Држећи Ктрл и користећи тастере лево/десно потпуно ћете скупити/раширити изабрану ставку и њене садржане. Држећи Шифт и користећи точкић миша променићете изабрану ставку. Држећи Ктрл и користећи точкић миша рашрићете/скупити изабрану ставку.

Преглед својстава приказује додатне информације садржане у документу.

Преглед сличицама приказује мања издања страница документа. Леви клик на унос иде на одговарајућу страницу у главном прегледу.

Преглед обележивача приказује обележиваче који се односе на документ у текућем језичку. Приручни изборник садржи уносе за прелазак на претходни/следећи обележивач или за додавање обележивача. Приручни изборник сваког уноса такође садржи уносе за уређивање и брисање обележивача.

Ако је укључено у поставкама, раширена површ претраге приказује претпреглед који садржи резултате свих претрага обављених у свим језичцима. Такође показује текст који окружује резлтат са појмом претраге који је наглашен. Клик на резултат отвара одговарјући језичак и иде до његов положај.

### Поставке ↑

#### Поставке понашања ↑

- Отвори адресу Одређује да ли се везе до адресе отварају у основном Интернет прегледнику.
- Сам освежи Одређује да ли се датотеке самостално поново учитавају ако су измењене на диску.
- Прати недавно коришћено Ако је укључено, недавно коришћени изборник је доступан и исписује колико је недавно коришћених датотека постављено у опцији „Број недавно коришћених“. (Делује након поновног покретања.)
- Задржи недавно затворене Ако је укључено, недавно затворени изборник је доступан и исписује колико је недавно затворених језичака постављено у опцији „Број недавно затворених“. Задржавање језичака доступним може значајно да повећа коришћење меморије. (Делује након поновног покретања.)
- Врати језичке Ако је омогућено, језичци се чувају приликом изласка из програма и враћају се при поновном покретању.
- Врати обележиваче Ако је омогућено, обележивачи се чувају приликом изласка из програма и враћају се при поновном покретању.
- Врати поставке по датотеци Ако је укључено, поставке по датотеци се чувају/враћају при отварању/затварању језичака.
- Период чувања базе података Период након ког се поставке језичака, обележивача или по датотеци чувају у базу података.
- Усклади презентацију Ако је укључено, главни преглед се може користити за управљање прегледом презентације.
- Екран презентације Индекс екрана на коме ће се приказивати презентација.
- Усклади преглед структуре Ако је укључено, преглед структуре ће истаћи први унос који указује на текућу страницу кад год се измени текућа страница.
- Relative jumps If enable, the view port will keep its position relative to the visible page when jumping to another page.
- Најмање премицање Ако је укључено, преглед ће бити премакнут само ако положај мете још није видљив.
- Чинилац увећања Број којим се множи чинилац сразмере одговарајуће подељен увећањем у одговарајућем излазу.
- Боја истицања Одређује боју истицања.
- Трајање истицања Одређује трајање привременог истицања.
- Боја прибелешке Боја прибелешки додатих програмом коришћењем кључних речи СВГ боје или хексадецималне напомене „#rrggbb“.
- Уређивач извора Програм који је покренут за уређивање извора. „%1“ се замењује апсолутном путањом датотеке. „%2“ одговарајуће. „%3“ сезамењује редом у односу на број колоне.

#### Поставке графике ↑

- Корити плочице Странице ће бити подељене на плочице пре приказивања и кеширања да би се смањило коришћење меморије.
- Задржи старе мапе пиксела Ако је укљчено, онда након промене чиниоца увећања, смештене мапе пиксела биће коришћене за цртање приближности крајњих мапа пиксела све док су доступне на уштрб повећања коришћења меморије.
- Користи однос пиксела уређаја Ако је укључено, највећи доступни однос пиксела уређаја се користи за исцртавање на физичкој и приказивање на логичкој резолуцији.
- Use logical DPI If enabled, the horizontal and vertical resolution of the monitor as reported by the operating system is used to define a scale factor of 100%.
- Украси странице Одређује да ли су странице постављене одвојено од позадине.
- Украси везе Одређује да ли су везе истакнуте црвеним оквирима.
- Украси поља обрасца Одређује да ли су поља обрасца истакнута плавим оквирима.
- Боја позадине Одређује боју позадине коришћењем кључних речи СВГ боје или хексадецималне напомене „#rrggbb“.
- Боја папира Одређује боју папира страница коришћењем кључних речи СВГ боје или хексадецималне напомене „#rrggbb“.
- Боја позадине презентације Превазилази боју папира у прорачуну боје позадине прегледа презентације и дефинисана је коришћењем кључних речи СВГ боје или хексадецималне напомене „#rrggbb“.
- Страница у реду Број страница у једном реду у режиму распореда „више страница“.
- Размак страница Одређује и усправни и водоравни размак приказан између страница.
- Размак сличица Одређује и усправни и водоравни размак приказан између сличица.
- Величина сличице Одређује величину сличице.
- Величина оставе Програм ће покушати да смести у оставу исцртане странице у оквиру овог ограничења повећавајући брзину исцртавања на уштрб повећања коришћења меморије.
- Унапред довуци Програм ће покушати да исцрта странице које још нису видљиве повећавајући брзину исцртавања на уштрб повећања коришћења оставе.
- Растојање већ довученог Број редова изван текућег реда и два пута број редова пре текућег реда који се унапред довлаче.
- ПДФ поставке
  - Умекшавање Побољшава квалитет приказа на уштрб учинковитости
  - Умекшавање текста Побољшава квалитет приказа текста на уштрб учинковитости
  - Савети текста Може да побољша квалитет приказа текста за одређене врсте слова.
  - Преглед предштампе Ако је укључено, приказује се претпреглед штампања једног слоја мастила преко другог.
  - Режим танке линије Бира оптимизацију коришћену за цртање танких линија.
  - Позадинац Бира позадинца коришћеног за исцртавање страница.
- ПС поставке
  - Битови умекшавања графике Одређује количину умекшавања за графику.
  - Битови умекшавања текста Одређује количину умекшавања за текст.

#### Поставке сучеља ↑

- Раширена површ претраге Ако је укључено, основна површ претраге се шири претпрегледом који показује резултате свих језичака. (Делује након поновног покретања.)
- Преклапање прибелешке Ако је укључено, све прибелешке на страници биће приказане као међудејствено преклапање. У супротном сваком прибелешком ће се руковати као одвојеним искок прозором.
- Преклапање поља обрасца Ако је укључено, сва поља обрасца на страници биће приказане као међудејствено преклапање. У супротном сваким пољем обрасца ће се руковати као одвојеним искок прозором.
- Положај језичка Одређује на којој ће ивици главног прегледа бити приказани језичци.
- Видљивост језичка Одређује да ли ће се језичци приказивати ако је отворено мање од два документа.
- Простри језичке Одређује да ли ће језичци бити распрострти равномерно преко читаве траке језичака.
- Нови језичак уз нови језичак Ако је укључено, нови језичци се отварају са десне стране радног језичка.
- Изађи након последњег језичка Ако је укључено, програм ће изаћи након затварања последњег језичка.
- Број недавно коришћених Поставља број датотека које се исписују у изборнику недавно коришћених, ако је укључено „Прати недавно коришћене“. (Делује након поновног покретања.)
- Број недавно затворених Поставља број језичака које се исписују у изборнику недавно затворених, ако је укључено „Задржи недавно затворене“. (Делује након поновног покретања.)
- Трака алата датотеке Одређује које радње су видљиве на траци алата датотеке. Доступне радње су Отвори у новом језичку, Отвори, Освежи, Сачувај умножак, Сачувај као, Штампај и раздвајач. (Делује након поновног покретања.)
- Трака алата уређивања Одређује које радње су видљиве на траци алата уређивања. Доступне радње су Тренутна страница, Претходна страница, Следећа страница, Прва страница, Последња страница, Иди на страницу, Иди назад, Иди напред, Тражи, Умножи у оставу, Додај прибелешку и раздвајач. (Делује након поновног покретања.)
- Трака лата прегледа Одређује које радње су видљиве на траци алата прегледа. Доступне радње су Чинилац сразмере, Увећај, Умањи, Непрекидно, Две странице, Две странице са насловном, Више страница, Изворна величина, Уклопи по ширини странице, Уклопи по величини странице, Окрени лево, Окрени десно, Преко целог екрана, Презентација и раздвајач. (Делује након поновног покретања.)
- Приручни изборник документа Одређује које радње су видљиве у приручном изборнику документа. Доступне радње су Отвори умножак у новом језичку, Отвори умножак у новом прозору, Отвори садржајну фасциклу, Премести у примерак, Претходна страница, Следећа страница, Прва страница, Последња страница, Иди на страницу, Иди назад, Иди напред, Постави прву страницу, Нађи претходно, Нађи следеће, Откажи претрагу и раздвајач.
- Приручни изборник језичка Одређује које радње су видљиве у приручном изборнику језичака. Доступне радње су Отвори умножак у новом језичку, Отвори умножак у новом прозору, Отвори садржајну фасциклу, Премести у примерак, Умножи путању датотеке, Изабери путању датотеке, Затвори све језичке, Затвори све језичке осим овог, Затвори све језичке на лево, Затвори све језичке на десно и раздвајач.
- Премициви изборници Преписаће основни стил тако да ће се искочни изборници премицати уместо да буду приказани у више колона ако су већи од доступног простора екрана. (Делује након поновног покретања.)
- Претраживи изборници Проширује основно тастатурно кретање изборницима језичака и обележивача механизмом претраге до куцате.
- Окини траке алата и изборника са пуним екраном Увек окида видљивост трака алата и изборника када окида режим преко целог екрана.
- Користи натпис странице Одређује да ли ће се користити натпис странице достављен уз документ уместо бројева страница када је доступно.
- Наслов документа као наслов језичка Одређује да ли наслов језичка произилази из метаподатака уместо из назива датотеке.
- Тренутна страница у наслову прозора Ако је укључено, тренутна страница и бројеви страница документа у радном језичку се приказују у наслову прозора.
- Назив примерка у наслову прозора Ако је укључено и текући примерак садржи назив, тај назив се приказује у наслову прозора.
- истакни тренутну сличицу Ако је укључено, тренутна страница јеистакнута у прегледу сличицама.
- Ограничи сличице у резултатима Ако је ова опција укључена и води се претрага, само странице на којима се нађе појам претраге се приказују у прегледу сличицама.

#### Поставке пречица ↑

Поставке пречица омогућавају прилагођавање пречица тастатуре личним жељама. Пречицу можете изменити двоструким кликом на исту да бисте је уредили и унели нову пречицу. Свака радња може имати неколико пречица уношењем у списак раздвојен запетачком. Називи тастера који нису појединачна слова написана су изричито (нпр. „Алт“, „Ктрл“, „Страница_доле“), при чему подударање не разликује величину слова. Ако пречица садржи тастере измењиваче, називима тастера се придодаје знак плус а тастери измењивачи морају бити наведени први, нпр. „Ктрл+А“ или „Ктрл++“.

#### Поставке измењивача ↑

- Увећање Тастатурни измењивачи за увеличавање коришћењем точкића миша у главном прегледу.
- Окрени Тастатурни измењивачи за окретање коришћењем точкића миша у главном прегледу.
- Премакни Тастатурни измењивачи за премицање коришћењем точкића миша у главном прегледу.
- Умножи у оставу Измењивачи на тастатури за умножавање текста или слика са странице у оставу.
- Додај прибелешку Измењивачи на тастатури за додавање прибелешки на страницу.
- Увећај до избора Тастатурни измењивачи за увеличавање до избора на страници.